 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופטת: סא"ל רינת לוי מוסקוביץ'**

**בעניין: התובע הצבאי (ע"י ב"כ, קמ"ש אביחי שמיר)**

**נגד**

נאשם: ח/ XXX טוראי ל' ע' (ע"י ב"כ, עו"ד פליקס פרטוק)

הכרעת - דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו XXX מיום 14.01.2020 ועד יום 20.09.2023 למשך 1,346 ימים, בהתאם לכתב האישום ולפרטים הנוספים.

1. **ניתנה היום, א' בטבת תשפ"ד, 13.12.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופטת

גזר - דין

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו XXX לתקופה בת 1,346 ימים, אשר הסתיימה בהתייצבותו.

הנאשם גויס לצה"ל במסגרת מערך אית"ן בחודש ינואר 2020, ולאחר תשעה ימים החל בהיעדרות.

לאחרונה הותאם לנאשם פרופיל פוסל שירות. חוות הדעת הברה"נית מפרטת נסיבות משפחתיות מורכבות, לרבות פטירת אחותו למרבה הצער במסגרת תאונת דרכים. יצוין עוד כי אימו אובחנה עם מחלת הסרטן וסובלת בנוסף מקשיים נפשיים. גם שני אחיו סובלים בדומה מקשיים נפשיים.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג, וזאת באופן החורג מרמות הענישה המקובלות. בהחלטתי זו שקלתי את הזיקה הרופפת לצבא, את המערך במסגרתו גויס, את התמונה המשפחתית המורכבת וכן את התייצבות הנאשם לפני המלחמה.

על הנאשם נגזרים אפוא העונשים הבאים:

1. **ימי מאסרו כמניין שמונים וחמישה (85) ימי מעצרו.**
2. **שלושים (30) ימי מאסר על תנאי למשך שנה (1) לבל יעבור הנשאם כל עבירה על סעיף 92/94 לחוק השיפוט הצבאי**.

**העתק הפרוטוקול יועבר לשלישות כלואים לשם הזנת הפטור.**

**שימת לב הנאשם לצורך להסדיר את הפטור מול היחידה.**

**בהיעדר אסמכתא חוקית אחרת לכליאה, יש לשחרר את הנאשם ממעצרו.**

1. **זכות ערעור כחוק.**
2. **ניתן היום, א' בטבת תשפ"ד, 13.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_**

שופטת

**נערך על ידי נ.פ**

**בתאריך: 1.1.24**

**חתימת המגיה: שיר בן-ארמון**